અને તે પછી જેને લેગસી ગણવામાં આવે છે, તે લોર્ડ ઓફ ધ રિંગ્સની હોબિટને જ કથાવસ્તુના કેંન્દ્રબિંદુમાં રાખી નવલકથા રચી. આ કથા માટે ટોલ્કિનને 10 વર્ષ લખવા માટેનો સમય લાગ્યો. સી.લેવિસને તેમણે આ કથાવસ્તુ કહી અને તેમણે આ નવલકથાને એપિકનો ત્યારે જ દરજ્જો આપી દીધો. લખવા માટે તેમને રાહ જોવી પડતી હતી, તેનું કારણ પૈસા કમાવવા માટેનું તેમનું એકેડેમિક કરિયર હતું. બીબોનો ખજાનો ખોવાય જાય છે અને તે શોધવા માટે નીકળે છે આ પહેલું કથાવસ્તુ હતું. જેને બાદમાં રિંગ સાથે તેમણે બદલી નાખ્યું. હોબિટ માટેની કાગળના પાનામાં શરૂઆત તેમણે ગોળ આકાર દોરીને કરેલી. રિંગનો પણ ગોળ આકાર જ તેમને ફાયદામાં આવ્યો. નવલકથા લખાઈ સુપરહિટ સાબિત થઈ અને તેના પરથી નાટકો બનવા લાગ્યા. સિરીયલ બનવા લાગી, પણ ફિલ્મ હજુ સુધી બની ન હતી. ટોલ્કિનના દિકરા ક્રિસ્ટોફર ટોલ્કિનની ઈચ્છા તેના ફિલ્મ એડેપ્શનની હતી. જેણે 2014માં પિતાની લખાયેલી પણ કોઈ દિવસ ન છપાયેલી નવલકથા બિયોવુલ્ફને પણ છાપેલી. જેના કેટલાક અંશ લોર્ડ ઓફ ધ રિંગ્સ અને હોબિટના મિડલ અર્થ સાથે મેચ ખાતા હતા. નવલકથા તો પૂરી થઈ પણ ફિલ્મ બનતા પહેલા એક મુસીબત આવી પડી. આ મુસીબતનું નામ હતું રશિયા. અત્યારસુધી લોર્ડ ઓફ ધ રિંગ્સના વાંચકોએ મોર્ડોકને વિલન તરીકે જોયો હતો, પણ રશિયામાં કિરીલી એસ્કોવ નામના લેખકે આ સ્ટોરીને રિ-ટોલ્ડ કરી નાખી. થયું એવું કે તેમાં મોર્ડોકને વિલન બનાવ્યો અને ફ્રોડો સાથે તેના તમામ મિત્રોને વિલન ઘોષિત કરી દીધા. ત્યાં સુધી રશિયનોએ મૂળ લોર્ડ ઓફ ધ રિંગની પ્રતો વાંચી નહતી એટલે તેમના માટે મોર્ડોક હિરો બની ચુક્યો હતો.